Namangan viloyatining uchta tumaniga yangi hokim tayinlandi

Namangan viloyati hokimligi uchta tumanda bo`lib o`tgan hokimlik tayinlovi haqida xabar qildi. 
Unga ko`ra, Namangan viloyati hokimining qarori hamda tuman Kengashi deputatlari tasdig`i bilan Dilmurod G`ofurovich Qodirov Kosonsoy tumani hokimi etib tayinlandi.
U mazkur lavozimda Prezidentning Namangan viloyatidagi Xalq qabulxonasi mudiri bo`lgan Bahodir Tursunovich Yusupovning o`rnida faoliyat boshladi.  
Dilmurod Qodirov 1972 yil 26 aprel kuni Namangan shahrida tug`ilgan. Ma`lumoti oliy, 1993 yili Andijon qishloq xo`jaligi institutini tamomlagan. Mutaxassisligi olim-agronom.
U 2017 yil 17 maydan buyon hozirgi vaqtga qadar Norin tumani hokimi lavozimida faoliyat yuritib kelayotgan edi.2021 yil avgust oyida Prezident farmoni bilan “Sodiq xizmatlari uchun” medali bilan taqdirlangan.
 
Namangan viloyati hokimining qarori hamda tuman Kengashi deputatlari tasdig`i bilan Jo`rabek Xamidovich  Nurmatov tumani hokimi etib tayinlandi.  
Jo`rabek Xamidovich  Nurmatov 1979 yil 30 iyul kuni Norin tumanida tug`ilgan. Ma`lumoti oliy, 2003 y. Andijon qishloq ho`jalik instituti. Mutaxassisligi hisobchi-auditor.
U 2020 yildan hozirgi vaqtga qadar Norin tumani hokimining birinchi o`rinbosari lavozimida faoliyat yuritib kelayotgan edi.
 
Namangan viloyati hokimining qarori hamda tuman Kengashi deputatlari tasdig`i bilan Jaxongir Nosirjanovich Rizzaev Uchqo`rg`on tumani hokimi etib tayinlandi.  
Jaxongir Rizzaev 1986 yil 5 dekabr kuni Chortoq tumanida tug`ilgan. Ma`lumoti oliy, 2008 yili Namangan muhandislik pedagogika institutini tamomlagan. Mutaxassisligi muhandis-energetik.
U 2018 yil may oyidan, hozirgi vaqtga qadar "Namangan hududiy elektr tarmoqlari korxonasi" AJning bosh direktori lavozimida faoliyat yuritib kelayotgan edi.